
ESIMERKKIHAKEMUS
Näin haet hallinnon opiskelijaedustajaksi.
Koulutusohjelma & tiedekunta

Ylermi Ylioppilas
Esimerkkitieteiden koulutusohjelma, ylioppilastutkimuksen tiedekunta
Hei! Olen Ylermi Ylioppilas ja olen kiinnostunut hakemaan hallinnon opiskelijaedustajaksi esimerkkitieteiden kandiohjelman johtoryhmään. Olen esimerkkitieteiden toisen vuoden opiskelija, ja minua kiinnostavat opintoasiat ja yliopistoyhteisön kehittäminen. Olen käytettävissä opiskelijaedustajaksi koko kaudelle 2027–2028. Minulla on paljon ideoita siitä, miten saisimme lisättyä opintojen joustavuutta ja yhteisöllisyyttä koulutusohjelmassamme.Motivaatio ja sitoutuminen tehtävään

Opiskelukavereiltani on tullut paljon palautetta siitä, että esimerkkitieteiden opetusjärjestelyissä olisi parantamisen varaa erityisesti luentojen läsnäolopakon osalta. Toivoisimme opiskelijoina käytäntöihin hieman lisää joustavuutta. Valitettavasti viimeaikaisessa päätöksenteossa koulutusohjelmaa koskevat linjaukset on tehty ilman riittävää näkemystä opiskelijoilta, ja seuraukset näkyvät selkeästi opiskelijoiden hyvinvoinnissa esimerkiksi keskeytyneinä kurssisuorituksina. Haluaisin päästä tuomaan opiskelijoiden äänen esiin myös opetuksen laatuun ja sisältöihin liittyen.Ymmärrys koulutusohjelman ajankohtaisesta tilanteesta & ideat kehittämiseen

Olen saanut ensikosketuksen yliopistohallinnon kiemuroihin toimiessani tänä vuonna oppiaineeni tuutorina. Ensi vuodeksi haen opiskelijajärjestöni hallitukseen, ja pystyn pestini kautta hyvin pitämään yhteyttä opintosuuntani opiskelijoihin. Mahdollinen aiempi kokemus & valmius olla yhteydessä koulutusohjelman opiskelijoihin 

Olen hyvä keskustelija, joka pystyy ottamaan huomioon erilaiset näkökulmat ja perustelemaan kantansa selkeästi. Mielestäni on tärkeää, että esimerkkitieteiden kandiohjelman johtoryhmä saa kaltaiseni opiskelijaedustajan, sillä olen tottunut kyselemään opiskelijoilta heidän mielipiteitään opetuksesta ja sen järjestelyistä. Odotankin innolla pääseväni kehittämään opintojamme hyvässä yhteisymmärryksessä muiden opiskelijoiden ja henkilökunnan kanssa.

